Ավելի քան 15 տարի է ես ծանոթ եմ «Քաղաքացիական հասարակության զարգացման կենտրոն» (ՔՀԶԿ) հասարակական կազմակերպության գործունեությանը, այս կազմակերպության կողմից իրականացվող բազմաբնույթ ծրագրերի, որոնք ուղղված են եղել մի ընդհանուր նպատակի. ժողովրդավարության ճանապարհին իր առաջի քայլերն անող մեր նորանկախ երկրում քաղաքացիական հասարակության ձևավորմանն ու զարգացմանը։ Որպես լրագրող, բազմիցս հարցազրույցներ եմ վերցրել ՔՀԶԿ նախագահ Սվետլանա Ասլանյանից, որոնք հրապարակվել են “Իրավունք”, “Զարուհի”, “Մենք, Դուք, Նրանք ” թերթերում։ Միաժամանակ մասնակցել եմ հ/կ-ի կողմից իրականացվող մի շարք ծրագրերի և դրանք լուսաբանել մամուլում։ Դրանք բոլորն էլ եղել են հետաքրքիր և նպատակային ծրագրեր։ Իր կարևորությամբ կառանձնացնեի դրանցից մեկը՝ « 2008 Կանանց միջազգային օրվան նվիրված համազգային շարադրությունների և պաստառների մրցույթ» ծրագիրը։ Ծրագիրը իրականացվել է ԱՄՆ դեսպանատան հետ համատեղ և իրենից ներկայացնում էր Հայաստանի մարզերի հանրակրթական դպրոցներում շարադրությունների մրցույթի անցկացում Թեքեյան կենտրոնում։ Ես այժմ էլ շարունակում եմ համագործակցել այս կազմակերպության հետ։ Հուսով եմ, որ « Քաղաքացիական հասարակության զարգացման կենտրոնը» էլ ավելի կծավալի իր գործունեությունը ուղղված քաղաքացիական հասարակության զարգացմանը։